Document ID: /fineweb-2-swissfilter-quality_10-filterrobots/filtered/02823.jsonl.gz/34

Peta dodjela priznanja "Večernjakova Domovnica"
Bad Homburg, živopisno mjesto u blizini Frankfurta i poznato njemačko lječilište i ove je godine, za jedan dan, bilo središte hrvatske dijaspore. U subotu, 12. ožujka. 2011. u nekadašnjoj ljetnjoj rezidenciji cara Wilhelma II, proglašeni su pobjednici u kategorijama glazbe, glume, zabave i sporta po izboru čitatelja i stručnog žirija.
Stručni žiri (Marijana Dokoza, Anđela Drmić, Jasna Lovrinčević, Vedrana Pribacić, Mirjana Kukavica, Aleksandra Balvanović, Snježana Herek, Nina Pauk, Marijana Aksić, Andrijana Tomašić, Jure Marić, Bono Žepić, Zvonko Bosnić, Željko Tutnjević, Tamara Hrvat Jašić, Denis Janković, Ivan Ivić, Nenad Drmić, Robert Ćurić, Marinko Vidaković, Perica Ninković, Danijel Marelja, Pejo Vukić i Dario Starčević) i čitatelji bili su jedinstveni u kategorijama glazbe i glume, dok su u kategorijama sporta i zabave podijeljene posebne nagrade.
Ovogodišnjoj dodjeli nagrada bilo je nazočno oko 600 pozvanih gostiju, a među ostalima tu su se našli i: veleposlanik RH u Njemačkoj dr. Miro Kovač, ministar kulture RH Jasen Mesić, generalni konzuli Vladimir Duvnjak, načelnik pri MVPEI Petar Barišić, Vjekoslav Križanec i Ante Cicvarić, generalni konzul BiH u Njemačkoj Nikica Džambo, gradonačelnik Bad Homburga Michael Korwisi, gradonačelnik Dubrovnika Andro Vlahušić, državni tajnik Ministarstva znanosti, obrazovanja i sporta (visoki pokrovitelj svečanosti) Stipe Mamić, predsjednik općinskog vijeća Općine Konavle Božo Martinović, član IO HNS-a i povjerenik HNS-a za iseljeništvo Pero Šarić, Stipe Puđa, Mirjana Žižić, Ivana Šuto, Jozo Pavković i Dalibor Tin iz Večernjeg lista, zastupnik u njemačkom Parlamentu Josip Juratović, predsjednik Zajednice hrvatskih nogometnih klubova Njemačke Ivo Orlović, nogometaši Josip Šimunić, Srđan Lakić i Silvio Marić, predstavnici sponzora Petar Budimir, Ivan Matić, Belino Holger i mnogi drugi.
Voditelji programa Mario Valentić i Nina Juraga
Baruni
Voditelji programa bili su Nina Juraga i Mario Valentić, a u zabavnom dijelu programa nastupili su: Paula Jusić, Monika Kisters, Dijana Brekalo, Marija Vidović, Baruni, grupa Gracija, Eto Bend, Đelo Jusić mlađi, Bernarda Brunović, Darko Kordić, Mateo Granić i Ana Badrov.
Stipe Puđa, glavni urednik inozemnog izdanja Večernjeg lista
Michael Korwisi, gradonačelnik Bad Homburga i Andro Vlahušić, gradonačelnik Dubrovnika
Jasen Mesić, ministar kulture Republike Hrvatske
Na početku programa nazočne je pozdravio Stipe Puđa, glavni urednik i voditelj inozemnog izdanja Večernjeg lista, a prigodnim riječima obratili su se i Michael Korwisi, Andro Vlahušić, Stipe Mamić, Miro Kovač i Jasen Mesić. Svi su izrazili veliko priznanje organizatoru ove večeri te izrazili svoje zadovoljstvo dobrim radom hrvatske dijaspore, što se, na određeni način, manifestiralo i kroz ovu tradicionalnu manifestaciju.
Dr. Miro Kovač, Andro Vlahušić, Werner Wilhelm Wicher i Michael Korwisi
Herr Werner Wilhelm Wicher, vlasnik kasina u Bad Homburgu, uručio je gradonačelniku Dubrovnika Andri Vlahušiću ček na 20'000 Eura kao donaciju za izgradnju parka prijateljstva u dubrovačkoj luci.
Jozo Pavković, Olga Stoss, Petar Budimir i Stipe Puđa
Posebnim priznanjima odlikovani su Olga Stoss, začetnica ideje o partnerstvu Bad Homburga i Dubrovnika te generalni sponzor Petar Budimir.
Tijekom večeri održane su i dvije modne revije: poznate modne dizajnerice Matije Vuice te etnorevija s prikazom torbi tkanica pod nazivom "Materina priča" Mine Petre Petričec koje su nagrađene velikim aplauzom nazočnih.
Matija Vuica s manekenkama i svojim kreacijama
Mina Petra Petričec prikazala je etno kolekciju pod nazivom "Materina priča"
U natjecateljskom dijelu, konkurencija u svim kategorijama je bila vrlo velika i samo nijanse su odlučivale o pobjednicima.
Osvajači Večernjakove Domovnice 2011 po kategorijama:

||Najbolji glazbeni sastav:

|Cro Expres - Stuttgart

Domino - Nürnberg
|(stručni žiri)

(čitatelji)

||Najbolji glazbenik
||Darko Kordić - Berlin

||Najbolja glazbenica
||Monika Kisters – Botrop

||Najbolja sportska momčad

|NK Croatia Frankfurt

NK Croatia Mülheim
|(stručni žiri)

(čitatelji)

||Najbolji sportaš amater

|Ilija Kovačić – Balgach

Davor Prtenjača - Sindelfingen
|(stručni žiri)

(čitatelji)

||Najbolji glumac
||Stipe Erceg – Berlin

||Najbolja glumica
||Ivana Martinović – Zürich

||Zabava / spektakli

|Tatjana Batinić – Beč

Davorka Tovilo - München
|(stručni žiri)

||Najbolji sportaš profesionalac

|Srđan Lakić – Kaiserslautern

Josip Šimunić - Hoffenheim
|(stručni žiri)

(čitatelji)

||Nagrada za životno djelo
||Milko Kelemen

||Jubilarna petogodišnja nagrada
||Mate Bulić

Svi osvajači Večernjakove domovnice 2011
(S obzirom da su fotografije svih osvajača Večernjakove Domovnice 2011 objavljene na stranicama Večernjeg lista i da ih sve donosimo u priloženom Fotozapisu, ne objavljujemo ih i svaku posebno uz tekst. A svi su nam toliko poznati, da ćemo ih prepoznati i u Fotozapisu!)
Tijekom večeri uručena su i priznanja hrvatskim nogometnim klubovima za promociju hrvatskog nogometa u svijetu od strane Zajednice hrvatskih nogometnih klubova Njemačke i Večernjeg lista koje je uručio Ivo Orlović, predsjednik Zajednice hrvatskih nogometnih klubova Njemačke.
Predstavnici klubova nagrađenih za 40 godina postojanja
Priznanja su preuzeli predstavnici klubova koji ove godine proslavljaju 40 godina postojanja: NK Croatia Singen, NK Zagreb Schweningen, NK Croatia-Zagreb Stuttgart, NK Croatia Gagenau i KSC Ehingen iz Ehingena.Osim toga uručena su i priznanja zaslužnim pojedincima za predani dugogodišnji volonterski rad: Ivanu Pavliću, Juri Mariću i Vinku Rajkovači.
Petar Šarić, član IO HNS-a i povjerenik HNS-a za iseljeništvo, uručio je nagrade HNS zaslužnim pojedincima i udrugama. Dresove hrvatske nogometne reprezentacije, sa svojim imenima, na dar su dobili Stipe Puđa, urednik i voditelj inozemnog izdanja Večernjeg lista te Michael Korwisi, gradonačelnik grada domaćina ove manifestacije, Bad Homburga. Visoka priznanja (kristalne kugle) Pero Šarić je uručio predstavnicima MNK Croatia 97 Appenzell, Marinku Vidakoviću i SD Croatia Berlin, Franji Husajinu za poseban doprinos i promociju hrvatskog sporta u svijetu. Te dvije momčadi su, naime, u sezoni 2009/10 osvojile prvenstva Švicarske i Njemačke u Futsalu te predstavljale te dvije zemlje u Futsal ligi prvaka.
Pred kraj večeri izvučena su i imena dobitnika nagrada za čitatelje. Vrijedne nagrade (7-dnevni aranžmani u hotelima More, Imperijal i Major) dobili su Željko Bilić, Ivica Kovačić i Marija Lakotić.
U ranim jutarnjim satima 13. ožujka 2011. završena je ovogodišnja gala večer u organizaciji Večernjeg lista, koju su neki njemački mediji već proglasili "hrvatskim Oskarom". Po mišljenju mnogih to i jeste događaj broj jedan koji hrvatska dijaspora svake godine nestrpljivo iščekuje. Bilo je i smijeha i suza radosnica, dobre glazbe, što bi se reklo - atrakcija i za oči i za dušu. Pobjednici su otišli presretni svojim kućama, a oni koji nisu uspjeli doći do najviše stepenice nisu bili previše razočarani, možda će iduće godine biti bolje sreće.
A i doći do finala ove prestižne manifestacije je već više nego veliki uspjeh.
Fešta je završena, a već se razmišlja o nominacijama za "Večernjakovu Domovnicu 2012"!!!
Primjetit ćete da u fotozapisu koji slijedi nedostaje niz fotografija učesnika i gostiju iz Švicarske, no te fotografije možete vidjeti u fotozapisu priloga "Ivana Martinović i Ilija Kovačić osvojili Večernjakovu domovnicu 2011", posvećenom učesnicima i gostima Večernjakove domovnice iz Švicarske, koji smo objavili prije tri dana. Sada pogledajmo preostale fotografije s finalne večeri:
Fotozapis
(kliknite na sliku da ju povećate - pa još jednom kliknite do pune veličine)
Za Portal iz Bad-Homburga;
tekst i fotografije Marinko Vidaković,
dizajn: zm
*****
PS:
Dodatak glavnog urednika portala:
Portalov reporter na finalnoj večeri Večernjakove domovnice Marinko Vidaković, koji se do sada na portalu iskazao svojim kompetentnim izvješćima s nogometnih utakmica i turnira i s fešta hrvatskih udruga u Švicarskoj, odlično je obavio i ovaj povjereni mu zahtjevni zadatak; napisao je kompetentna izvješća s finalne gala večeri, tekstom obuhvatio sve značajno što se te večeri događalo i sve to dokumentirao fotografijama te nam plastično dočarao atmosferu te svećane i glamurozne večeri, kao da smo i sami tamo nazočili. Hvala mu u ime svih čitatelja portala.
*****
I još nešto:
Ako poslije finalne večeri Večernjakove domovnice na kioscima niste uspjeli nabaviti Večernji list s izvješćima s toga atraktivnog događaja i s popratnim člancima, nudimo vam mogućnost, da na našem portalu pročitate sve što je do četvrtka, 17. ožujka, na stranicama Večernjeg lista napisano o finalnoj večeri Večernjakove domovnice.
Naime, glavni urednik inozemnog izdanja Večernjeg lista Stipe Puđa zahvalio je našem portalu što smo medijski popratili Večernjakovu domovnicu ...
Dobro jutro kolega Mitar,
bio sam u takvim gužvama da Vam se nisam stigao ni zahvaliti. Činim to sada uz riječi kako su
pisanja o Domovnici na Vašem portalu puno pomogla u približavanju našeg izbora i predstavljanju nominiranih kandidata brojnim Hrvatima u Švicarskoj.
Još jednom veliko hvala. Nadam se da se vidimo na nekom od hrvatskih skupova u Švicarskoj ili najkasnije na idućoj Domovnici.
Srdačan pozdrav,
Stipe Puđa
Poštovani Zvonimire,
hvala na svemu objavljenome za promociju Domovnice.
Zaista ste puno napravili na popularizaciji ovog izbora koji pripada svima nama Hrvatima u iseljeništvu.
Drago mi je da i naši ljudi u Švicarskoj prepoznaju tu našu zajedničku prezentaciju Europi i svijetu te da su kroz svoje predstavnike ravnopravni dio nje.
Ove godine su dvije Domovnice otišle u Švicarsku, jedna u Austriju, a sve ostale u Njeemačku.
Kako radimo na istom poslu, volio bih kada bi dogodine bilo nominirano još više kandidata iz Švicarske.
To možemo napraviti na način da i vaš portal tijekom godine sastavlja listu onih o kojima pišete i za koje vjerujete da zaslužuju predstavljanje i kroz naš iseljenički izbor.
Na taj način ćemo pridonijeti da se svaki uspjeh dvostruko vrijednuje te da najbolji i najuspješniji doista budu nagrađeni onako kako to njihovi rezultati i zaslužuju.
Nadam se da se vidimo na nekom od idućih skupova u Švicarskoj i o svemu popričamo.
Lijep pozdrav iz Frankfurta/M
Stipe
... i stavio nam na raspolaganje odgovarajuće stranice Večernjeg lista koje možete pogledati i pročitati, ako kliknete na sljedeće linkove, a uz tekst naslovnice imate te stranice spojene u jednu cjelinu, u "knjigu" koju možete listati i tekst za čitanje povećavati:
VL1-14.ožujka-stranica 20
VL2-14.ožujka-stranica 21
VL3-14.ožujka-stranica 22
VL4-14.ožujka-stranica 23
VL5-15.ožujka-stranica 19
VL6-15.ožujka-stranice 20 i 21
VL7-16.ožujka- stranice 20 i 21
VL8-17.ožujka- stranice 20 i 21
Iz Večernjeg lista od 17. ožujka 2011. izdvajamo:
Za portal pripremio: Zvonimir Mitar